**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnom natječaju "Brzih 30".**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe promocije radija i Sponzora A1 Hrvatska d.o.o.

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju “Brzih 30“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za radio i sponzora.

**Članak 4.**

Natječaj se realizira od 20. srpnja 2020. do 31. srpnja 2020. godine, od ponedjeljka do petka.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da slušateljima dajemo znak na koji se trebaju javiti na Enterov WhatsApp (099 7979 999). Prvi koji se javi igra brzi kviz LIVE u Eteru. Igramo tako da slušatelju pustimo snimku u kojoj se brzo nabraja 30 različitih pojmova koji nisu međusobno povezani. Slušatelj treba unutar 15 sekundi ponoviti što više pojmova koje je uspio zapamtiti. Igramo 10 dana. Pobjednik je slušatelj koji je nabrojio najviše pojmova. U slučaju da imamo više slušatelja s istim brojem ponovljenih pojmova, zadnji dan s njima ponavljamo kviz i biramo onog s najboljim rezultatom.

**Članak 8.**

Nagrada se sastoji od PlayStation 4 paketa koji sadrži: PlayStation 4 1TB konzola, dodatni Dulashock kontroler (ukupno 2xDS4 kontrolera u A1 paketu), PlayStation Plus Card 90 Days; Igre: Fifa 20 PS4, Call of Duty, Modern Warfare PS4, Horizon Zero Dawn PS4, Uncharted 4: A Thief's End PS4, God of War PS4.

Nagradu dobitnik preuzima uz predočenje zakonski valjanog identifikacijskog dokumenta. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Natječaja.

**Članak 9.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Č**lanak 10.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 11.**

Svojim sudjelovanjem u Natječaju i slanjem svojih podataka, imena i prezimena, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika Natječaja  pri dodjeli nagrade
* Objava dobitnika Natječaja u programu radija Enter Zagreb
* Objava dobitnika društvenim mrežama i web stranici Enter Zagreb sa svrhom promocije i realizacije Natječaja
* Naknadna objava audio zapisa sudionika natječaja u eteru sa legitimnom svrhom promocije i realizacije nagradnog natječaja za vrijeme trajanja natječaja.

Pravna osnova obrade je privola ispitanika, a kategorije osobnih podataka koje se prikupljaju su:  identifikacijski podaci (ime, prezime, broj mobitela, audio snimka).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom i nakon toga će biti obrisani.

Sudjelovanjem u Natječaju, slušatelji pristaju na live sudjelovanje i Priređivaču daju pravo na kasnije emitiranje prikupljenih audio snimki.

Osobni podaci prikupljaju se i obrađuju i od strane pružatelja usluge WhatsApp aplikacije čija pravila privatnosti možete pronaći na sljedećoj WEB adresi: <https://www.whatsapp.com/legal/>

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 12.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 13.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 07.07.2020.

ENTER ZAGREB d.o.o.

Dario Antunović, direktor